ઉલ્લેખનીય છે કે એક અઠવાડિયા અગાઉ વડોદરાના વાઘોડિયા રોડ પર આવેલ સંવેદનશીલ વિસ્તાર સુલેમાન ચાલીમાં પોલીસ બંદોબસ્ત સાથે દબાણ હટાવવાની કામગીરી શરૂ કરવામાં આવી હતી ત્યારે સ્થાનિકો દ્વારા વિરોધ પ્રદર્શન કરવામાં આવ્યું હતું ત્યારે સ્થાનિક લોકોએ પથ્થરમારો કરી આગ ચંપી કરી હતી. જેમાં બે પોલીસ જવાનો ઘાયલ થયા હતા. ઉપરાંત મથુરામાં પણ જવાહરબાગમાં દબાણ હટાવવા ગયેલી પોલીસ પર દબાણ કરનાર લોકોએ હુમલો કર્યો હતો અને ત્યાર બાદ થયેલા તોફાનોમાં ઘાયલ થયેલા એસપી મુકુલ ત્રિવેદી, એસઓ સંતોષ યાદવનાં સારવાર દરમિયાન મોત નીપજ્યાં હતાં. પોલીસ પર થઇ રહેલ હુમલાઓની ઘટનાને જોતાં પોલીસ હવે પાંગળી બની રહી હોય તેમ લાગી રહ્યું છે. લોકોમાં પોલીસ અને કાયદાનો કોઇ ડર રહ્યો નથી.